Μερσέντες της Ορλεάνης

Η **Μερθέδες** (γαλλ. *Mercedes d'Orléans*, 24 Ιουνίου 1860 - 26 Ιουνίου 1878) του Οίκου των Βουρβόνων-Ορλεάνης ήταν πριγκίπισσα της Ισπανίας και της Ορλεάνης και με το γάμο της έγινε βασίλισσα της Ισπανίας.

## Βιογραφία
Η *Μαρία του Ελέους Ισαβέλλα Φραγκίσκη της Ασίζης Αντωνία Λουίζα Φερδινάνδη* γεννήθηκε στις 24 Ιουνίου 1860 στο Βασιλικό Παλάτι της Μαδρίτης και ήταν το έβδομο παιδί και η πέμπτη κόρη του Αντωνίου της Ορλεάνης, Δούκα του Μονπανσιέ, και της Λουίζας Φερδινάνδης των Βουρβόνων-Ισπανίας, κόρης του Φερδινάνδου Ζ΄ της Ισπανίας. Ανάδοχοι της ήταν θείοι της, Ισαβέλλα Β΄ της Ισπανίας και Φραγκίσκος δε Ασίας, Δούκας του Κάδιθ.

Παρόλο που η Μερθέδες ήταν Γαλλιδα πριγκίπισσα, ήταν επίσης ινφάντα της Ισπανίας και πέρασε τα πρώτα οκτώ χρόνια της ζωής της στην Ισπανία. Τα παιδικά της χρόνια τα πέρασε στο Παλάτι του Σαν Τέλμο στην Ανδαλουσία, ο πατέρας της φημολογείται ότι είχε φιλοδοξίες να αποκτήσει το Στέμμα της κουνιάδας του, γεγονός που τον καθιστούσε ανεπιθύμητο στη βασιλική Αυλή της Μαδρίτης.

Όταν η Ισαβέλλα Β΄ καθαιρέθηκε το 1868, η οικογένεια της Μερθέδες έφυγε από την Ισπανία στην εξορία. κατά τη διάρκεια αυτής της εξορίας, το 1872, γνώρισε τον πρώτο της εξάδελφο, Αλφόνσο, Πρίγκιπα των Αστουριών, ο οποίος ζούσε εξόριστος. Μετά την αποκατάσταση του συντάγματος, η Μερθέδες παντρεύτηκε τον Αλφόνσο (πλέον *Αλφόνσο ΙΒ΄*) στις 23 Ιανουαρίου 1878.

Σύμφωνα με ισχυρισμούς, η επιλογή του Βασιλιά διέλυσε τις ελπίδες της μητέρας του, Ισαβέλλας, για το γάμο του Αλφόνσου με τη Λευκή των Βουρβόνων, κόρη του Καρλιστή αντιπάλου του, Καρόλου, Δούκα της Μαδρίτης.

Ωστόσο, λίγο μετά το μήνα του μέλιτος, έγινε γνωστό ότι η Μερθέδες υπέφερε από τυφοειδή πυρετό. Ο γάμος τους θα διαρκέσει μόνο έξι μήνες, κατά τη διάρκεια της οποίας είχε μια αποβολή.

Η Μερθέδες υποκύπτει στην ασθένεια, δύο ημέρες μετά τα 18α γενέθλιά της, στις 26 Ιουνίου 1878, καθώς για μερικές ημέρες ήταν αναίσθητη.

Όταν ο υπουργός του Βασιλιά, Αντόνιο Κάνοβας δελ Καστίγιο, πρότεινε να πάρει μια νέα σύζυγο, ο Αλφόνσος συμφώνησε, επιλέγοντας την αδερφή της Μερθέδες, Μαρία Χριστίνα. Αλλά και αυτή υπέφερε από φυματίωση και πέθανε κατά τη διάρκεια της περιόδου των αρραβώνων τους.

Στα τέλη του 1879 ο Αλφόνσος παντρεύτηκε τη Μαρία Χριστίνα της Αυστρίας, και προς τιμήν της πρώτης συζύγου του, έδωσε το όνομά της στη μεγαλύτερη κόρη του, Μαρία δε λας Μερθέδες, Πριγκίπισσα των Αστουριών.

## Υστεροφημία
Η βασίλισσα Μερθέδες εγκαινίασε το κτίριο του Καθεδρικό της Λα Αλμουδένα στη Μαδρίτη, απέναντι από το βασιλικό παλάτι, το οποίο ξεκίνησε το 1883. Η σορός της βασίλισσας Μερθέδες ενταφιάστηκε εκεί στις 8 Νοεμβρίου 2000, σύμφωνα με τις επιθυμίες του χήρου συζύγου της.

Μια πόλη στην επαρχία Ισαβέλλα, που βρίσκεται στις Φιλιππίνες, ονομάστηκε *Βασίλισσα Μερσέντες* προς τιμήν της κατά την αποικιακή περίοδο της Ισπανίας.

## Πρόγονοι




## Τίτλοι και Οικόσημα
*24 Ιουνίου 1860 - 23 Ιανουαρίου 1878: *Η Βασιλική Υψηλότητα* Ινφάντα Μερθέδες της Ισπανίας, Πριγκίπισσα της Ορλεάνης
*23 Ιανουαρίου 1878 – 26 Ιουνίου 1878: *Η Μεγαλειότητα Της* Η Βασίλισσα της Ισπανίας





## Παραπομπές


## Εξωτερικοί σύνδεσμοι

Κατηγορία:Οίκος της Ορλεάνης
Κατηγορία:Οίκος των Βουρβόνων
Κατηγορία:Βασίλισσες της Ισπανίας
Κατηγορία:Πριγκίπισσες της Γαλλίας
Κατηγορία:Ισπανίδες Ινφάντας